Държавен вестник, бр. 58, 2013 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  58
7. когато се допуска разпределението на 
премията или нивата на премията джакпот 
да се определи чрез допълнителна за играта 
бонусна игра (извън таблицата на печалбите 
на основната игра), осъществявана в интер­
фейса на играта или в допълнителен интер­
фейс, достъпът до тази игра се осъществява 
при формиране на определена печеливша 
комбинация или на случаен принцип;
8. когато премията е с условие за спечел­
ване при формиране на определена печелив­
ша комбинация, възможност за промени в 
конфигурационните параметри се предоставя 
само след спечелването є; когато премията е 
мистери с повече от едно ниво на натрупване, 
при промяна на конфигурационните параметри 
се запазват натрупаните в тях суми;
9. когато даден джакпот бъде спечелен, 
във всяка игрална сесия, свързана с този 
джакпот, има индикация за настъпването на 
това събитие.
Чл. 25. (1) Игралният софтуер трябва да 
гарантира, че джакпот параметрите не могат 
да се променят до приключване на текущата 
игра на всеки участник, който играе за да­
дения джакпот.
(2) Подмяната на джакпот система влиза 
в сила след спечелване на текущия джакпот.
Чл. 26. (1) Игралният софтуер трябва да 
гарантира, че сумата на текущия джакпот се 
изобразява на оборудването на всички участ­
ници през максимален интервал от време от 
30 секунди.
(2) Игралният софтуер трябва ясно да по­
казва дали участникът играе за даден джакпот.
Чл. 27. (1) Игралният софтуер поддържа 
подробен и изчерпателен дневник, който 
подлежи на одит на информационната сигур­
ност и записва текущия статус на джакпота, 
включително следната информация:
1. дата и час на всяко събитие;
2. конфигурация;
3. размер на натрупаните отчисления;
4. печалби;
5. достъп на оторизирания персонал.
(2) Игралният софтуер запаметява статуса 
на джакпота на дублиращ носител, който е 
устойчив на грешки.
(3) Игралният софтуер възпроизвежда ин­
формацията за сумите на премия джакпот и 
печалбите на джакпота въз основа на размера 
на направения залог на участника за форми­
ране на джакпот.
Раздел V
Управление на хазартните игри. Записи, ре­
гистри и съхранение на данните
Чл. 28. (1) Централната компютърна систе­
ма трябва да разполага със средства за неза­
бавно активиране и деактивиране на отделни 
игри, на всички игри и на всеки участник.
(2) Информацията относно активирането 
и деактивирането по ал. 1 се съхранява в 
регистър.
(3) Когато дадена игра е деактивирана, тя е 
недостъпна и се визуализира като недостъпна 
през целия период на деактивиране.
(4) Когато дадена игра е деактивирана, 
участникът може да завърши всички започнати 
и провеждани към момента на деактивирането 
други игри.
(5) Когато дадена игра с няколко етапа 
(т.е. игра, която се състои от няколко стъпки 
на провеждане) е деактивирана, участникът 
завършва започнатата игра до приключване 
на всички етапи. Ако това не е възможно, 
участниците трябва да бъдат информирани за 
това обстоятелство от ЦКС, както и да бъде 
запазена информация за играта.
Чл. 29. (1) Централната компютърна сис­
тема предоставя възможност на участника да 
завърши всяка незавършена игра.
(2) Играта се счита за незавършена в след­
ните случаи:
1. загуба на връзка, с изключение на случа­
ите на провеждане на игра по чл. 60 и 62 ЗХ;
2. рестартиране на системата;
3. деактивиране на игрите;
4. рестартиране на системата на участника 
и повторен опит за достъп на участника до 
системата;
5. изключване на участника по причини, 
независещи от него.
(3) След отстраняване на причините за 
незавършване на играта по ал. 2 ЦКС показва 
незавършените игри на участника. Случай, 
при който бъде преустановено участието на 
играча в игра с повече от един участник или 
турнирна игра поради причини, които не се 
дължат на ЦКС, не се счита като незавършена 
игра за въпросния участник.
(4) Централната компютърна система оси­
гурява отчитане на всички незавършени игри 
и предоставяне на информация на участника 
за статуса на тези игри и състоянието на 
залозите му.
(5) Залози, които са блокирани в незавър­
шени игри, които могат да бъдат завършени, 
се съхраняват в отделна системна сметка 
до приключване на играта. Незавършените 
игри трябва да бъдат показвани поотделно в 
игралната сметка на участника.
(6) Организаторът предвижда в правилата 
по чл. 22, ал. 1, т. 11 ЗХ реда и начина за 
приключване на незавършените игри, както 
и условията за възстановяване на направения 
от участник залог в случаите на незавършена 
игра. Срокът, в който организаторът трябва да 
вземе решение по отношение на незавършените 
игри, не може да бъде по-дълъг от 30 дни.
(7) Ако ЦКС не може да осигури завър­
шването на незавършена игра, тя изчислява 
всички суми, които са дължими на участника.